Стратегија развоја спорта у Републици Србији за период 2014-2018, Акциони план за његово спровођење

План примене Боб савеза Србије

Боб савез Србије, надлежни грански савез у области спортова за боб и скелетон, у периоду 2014-2018 активно ће се укључити у примену Стратегије развоја спорта у Репбулици Србији кроз спровођење мера предвићених Акционим планом за његово спровођење:

# 7.1 РАЗВОЈ СПОРТА ДЕЦЕ И ОМЛАДИНЕ, УКЉУЧУЈУЋИ И ШКОЛСКИ СПОРТ

### 7.1.1.7 Унапређење везе између школа и организација у области спорта и подстакнути програми у спортовима који привлаче децу и омладину

Боб савез Србије развија стратегију организацију школског првенства у гуранју боба и скелетона. Како не постоје стазе забоб и скелетон у Србији, БСС ће покушати да развије сарадњу са локалним самоуправама у којима постоје школски терени за мали футбал или рукомет,где би се монтирали импровизовани полигони за имитацију старта у бобу и скелетону и заједно са другим учесницима покушати да организује школско такмичења у некој од ових дисциплина.

### 7.2.1.4. Дефинисање критеријума у области спортске рекреације и критеријума за финансирање

Правилници Боб савеза Србије покривају и бављење боб и скелетоном у области спортске рекреације и то само као импровизацију старта ( гурању колица ) на тартану, трави, паркету или бетону. Планира се даље спровођење Програма за стицање дозволе за рад (лиценцирање) који покрива и едукацију стручњака у области спортске рекреације.

### 7.2.1.5. Унапређена сарадња спортске рекреације са школским и универзитетским спортом, врхунским спортом, спортом у војсци и полицији, радничким спортом и спортом на селу, у циљу повећања обухвата бављења спортом у свим сегментима становништва посебно деце, младих, жена, особа са инвалидитетом и старих

БСС ће подржати и активно се укључити у обједињавање активности спортске рекреације, школског и врхунског спорта у свим местима где је то могуће, односно, где постоје терени за импровизацију старта у овом спорту. Боб и скелетон спорт у оквиру и универзитетског спорта, у војсци, у оквиру радничког спорта и спорта на селу у оквиру територијалних спортских савеза, традиционално не постоје, тако да ће Боб савез истражити могућности да се боб и скелетон спорт укључи у ове системе где за то постоје услови.

## 7.3.1. ОПШТИ ЦИЉ: НАСТАВАК ОБЕЗБЕЂИВАЊА УСЛОВА ЗА РАЗВОЈ ВРХУНСКОГ СПОРТА И СТВАРАЊЕ УСЛОВА ЗА РАЗВОЈ ПРОФЕСИОНАЛНОГ СПОРТА

### 7.3.1.1. ПОСЕБАН ЦИЉ: Подизање капацитета и даље унапређење стручног рада у области врхунског спорта

БСС ће наставити са учешћем у четворогодишњем Развојном програму Међународне федерације за боб и скелетон, који је почео 2014. године. Основни циљ овог програма је подзање нивоа стручности тренера за боб и скелетон, кроз праћење развоја спортиста.

### 7.3.1.2. ПОСЕБАН ЦИЉ: Стварање услова за одржавање и даље постизање врхунског спортског резултата

Основни проблем БСС-а за стварање услова за постизање врхунског резултата и даље је недостатак боб и скелетон полигона за вежбанје старта ( ту не говоримо о боб стазама, јер то нам не недостаје имајући у виду да у свету егзистира укупно 12 боб-санкашких стаза, а наши спортисти имају пун приступ овима од тренутка нјиховог залеђиванја ). БСС ће и даље настојати да у сарадљи са МОС-ом изгради боб полигоне ( на којем могу поред боба и скелетона да вежбају и спортисти у санкашким спортовима, а у међувремену БСС ради на изградни боб полигона на аеродрому у граду Зрењанину. Такође, наставиће са обезбеђењем спортско медицинске заштите својим најбољим спортистима.

### 7.3.1.3. ПОСЕБАН ЦИЉ: Унапређење услова за развој спортисте до врхунског резултата

БСС ће и даље спороводити своје програме категоризације и праћења спортског напредовања својих спортиста. За перспективне спортисте у сарадљи са њиховим клубовима организоваће се посебни спортски кампови.

### 7.3.1.4. ПОСЕБАН ЦИЉ: Дефинисана и унапређена област професионалног спорта

Боб савез Србије, у складу са политиком своје кровне међународне огранизације, нема професионалне спортисте, те се овом облашћу у наредном периоду неће бавити.

## ОПШТИ ЦИЉ 7.4.1. РАЗВИЈЕНА СПОРТСКА ИНФРАСТРУКТУРА

### 7.4.1.2. ПОСЕБАН ЦИЉ: Системски планирана, реконструисана и изграђена спортска инфраструктура

Боб савез Србије сарађиваће, као и до сада, са свим учесницима у области просторног планирања и пројектовања са аспекта спортске инфраструктуре.

# 8.1. ПОДИЗАЊЕ КАПАЦИТЕТА СПОРТА НА СВИМ НИВОИМА

### 8.1.1.9. ПОСЕБАН ЦИЉ: Усвојени планови развоја гране спорта од стране надлежног националног савеза

БСС у 2015. години почиње пробни период новог програма, који подразумева увођење нове спортске дисциплине ( такмиченје у гурању боба и скелетона ) као допунског спорта за спортисте у овим дисциплинама. У складу са резултатима, план развоја боб и скелетон спорта у Србији биће допуњен у наредном периоду.

## 8.2.1. ОПШТИ ЦИЉ: УНАПРЕЂЕН СТРУЧНИ И НАУЧНО-ИСТРАЖИВАЧКИ РАД У СПОРТУ И ИНФОРМАЦИОНИМ СИСТЕМИМА

### 8.2.1.1. ПОСЕБАН ЦИЉ: Унапређен стручни рад у спорту

БСС ће у периоду 2014-2018 унапредити систем едукације стручњака, највише кроз међународне семинаре које организује Међународна федерација за боб и скелетон.

### 8.2.1.2. ПОСЕБАН ЦИЉ: Унапређен научно-истраживачки рад у спорту

БСС ће у периоду 2014-2018 подсицати учешће својих спортских стручњака у научно-истраживачком раду.

## 8.3.1. ОПШТИ ЦИЉ: УНАПРЕЂЕНА МЕЂУНАРОДНА СПОРТСКА САРАДЊА И СПОРТ У ДИЈАСПОРИ

### 8.3.1.1. ПОСЕБНИ ЦИЉ: Израђена национална платформа за међународну сарадњу и развој спорта у дијаспори

БСС у свим својим нормативним актима предвиђа учешће спортиста и спортских званичника и стручњака из дијаспоре, па ће у складу са њима ту сарадњу спороводити и даље. Чланови БСС-а су српски спортисти и тренери који живе у иностранству ( Швајцарској, Канади, Немачкој и САД-у

## 8.7.1. ОПШТИ ЦИЉ: УНАПРЕЂЕНA УЛОГA И ОДГОВОРНОСТ МЕДИЈА ЗА РАЗВОЈ СПОРТА

### 8.7.1.2. ПОСЕБАН ЦИЉ: Стручно усавршени спортски новинари

Боб савез Србије ће наставити сарадњу са представницима медија по питању образовања спортских новинара као и заједничке акције у афирмацији спортских вредности. БСС у 2015 години планира отваранје своје интернет стране, увођењем и редовним ажурирањем базе података својих спортиста.

## 8.8.1 ОПШТИ ЦИЉ: УНАПРЕЂЕНЕ МЕРЕ ЗА СПРЕЧАВАЊЕ СВИХ НЕГАТИВНИХ ПОЈАВА У СПОРТУ (НАСИЉЕ, ДОПИНГ, НАМЕШТАЊЕ МЕЧЕВА, НЕЛЕГАЛНО КЛАЂЕЊЕ)

Захваљујући својој професионалној оријентацији и ангажованју, боб и скелетон спорт није у интересној сфери негативних појава, као што су: насиље,намештање мечева и нелегално клађење , а што се тиче допинга у овом спорту, БСС ради, а и радиће и убудуће на едукацији својих спортиста против ове појаве у спорту. Захваљујући искуству, и усвојеним потребним нормативним актима у области борбе против допинга БСС сталним образовањем настоји да ојача свест код свих учесника у спорту.

У Београду, 05.06.2015.

Борис Стојнић, председник БСС